( 261) 



Per la sala e say e lay ^ 

 Per so car mot pus gens estay, 

 Ac joe de taulas e descacx 

 Per tapiz e per almatracx 

 Vertz e vermelhs , indis e blaus. 

 E donas lay foron suaus, 

 E'l solas mot cortes e gens ; 

 E sal m'aisi dieus mos parens. 

 Com yeu lay fay aicela vetz , 

 Qu'intret aqui un joglaretz 

 Azautz e gens e be vestitz , 

 E non parec mal issernitz 

 Al perparar denan N-Ugo . 

 A qui cantet manta chanso 

 E d'aulres chauzimens assatz, 

 E cascus, tan s'en son pagatz, 

 Tornet a son solatz premier , 

 E el remas ses cossirier, 

 Aisi com coven al sieu par, 

 E dis : Senher N-Uc, escotar 

 Vulhalz es(as novas , que us port, 

 Vostre ric nom , que no vole tort 

 Mas dreg , segon c'a mi es vis , 

 Venc ab tant e nosire pays 

 A doas donas , que-m trameton 

 A vos , e lur joy vos prometon . 

 E lur mezeyssas per tostcmps. 

 E car no son ab vos essems, 

 No-covenirs las ne atura. 

 Lo fait e' tota I'aventura , 

 Qu'entre las doas donas fon , 

 Vos ai dit yeu , e tot lespon 

 Tot mot e mot a plananem , 

 Ni con queron lo jutjamen 

 E sobrc tot en son falhir, 

 Car lurs noms no vuelh descobrir, 



